THAI เว้นค่าธรรมเนียมแก้ไขบัตรโดยสาร หลังปรับไฟลต์ไปญี่ปุ่น เลี่ยง “ไต้ฝุ่นฮากิบิส”
THAI เว้นค่าธรรมเนียมแก้ไขบัตรโดยสาร หลังปรับไฟลต์ไปญี่ปุ่น เลี่ยง "ไต้ฝุ่นฮากิบิส"
11 ต.ค. 2562

โดย นาวาอากาศตรี อนิรุต แสงฤทธิ์ ผู้อำนวยการภารกิจพิเศษ ฝ่ายปฏิบัติการบิน บริษัท การบินไทย จำกัด (มหาชน) หรือ THAI เปิดเผยว่า กรมอุตุนิยมวิทยาญี่ปุ่น ออกประกาศเตือนประชาชนกรณีพายุไต้ฝุ่นหมายเลข 19 หรือไต้ฝุ่นฮากิบิส (Hagibis) กำลังจะพัดเข้าฝั่งประเทศญี่ปุ่นระหว่างวันที่ 12-13 ตุลาคม 2562 ทำให้เกิดฝนตกหนักและลมกระโชกแรงมาก ซึ่งคาดว่าจะส่งผลกระทบกับเที่ยวบินที่จะไปยังโอซากา นาโกยา และโตเกียว (นาริตะและฮาเนดะ) เพื่อความปลอดภัยในการปฏิบัติการบิน บริษัทฯ คาดว่าจะปรับเปลี่ยนเวลาทำการบินจากตารางการบินปกติของเที่ยวบิน ดังนี้
โอซากา
สำหรับเที่ยวบินที่ยังไม่ได้แจ้งเวลา บริษัทฯ จะแจ้งเวลาทำการบินใหม่ให้ทราบต่อไป
นาโกยา
สำหรับเที่ยวบินที่ยังไม่ได้แจ้งเวลา บริษัทฯ จะแจ้งเวลาทำการบินใหม่ให้ทราบต่อไป
โตเกียว (นาริตะ)
โตเกียว (ฮาเนดะ)
สำหรับเที่ยวบินที่ยังไม่ได้แจ้งเวลา บริษัทฯ จะแจ้งเวลาทำการบินใหม่ให้ทราบต่อไป
ทั้งนี้ แนะนำผู้โดยสารติดตามการปรับเวลาทำการบินของเที่ยวบินข้างต้นอย่างใกล้ชิดจากเว็บไซต์ thaiairways.com
อนึ่ง ผู้โดยสารที่ถือบัตรโดยสารการบินไทยในเส้นทาง ไป-กลับ กรุงเทพฯ-โตเกียว (นาริตะและฮาเนดะ) กรุงเทพฯ-นาโกยา และกรุงเทพฯ-โอซากา ที่ระบุวันเดินทางระหว่างวันที่ 11-13 ตุลาคม 2562 บริษัทฯ จะอำนวยความสะดวก โดยยกเว้นค่าธรรมเนียมในการเปลี่ยนแปลงด้านบัตรโดยสาร ซึ่งสามารถเปลี่ยนแปลงการเดินทางได้ภายในวันที่ 20 ตุลาคม 2562 และเป็นไปภายใต้เงื่อนไขที่กำหนด โดยติดต่อได้ที่สำนักงานขายการบินไทย หรือ THAI Contact Center โทร. 0-2356-1111 หรือตัวแทนจำหน่ายบัตรโดยสารของการบินไทย
อย่างไรก็ดี สำหรับเที่ยวบินที่จะไปยัง ฟุกุโอกะ และ ซัปโปโร การบินไทยยังคงทำการบินตามปกติ